आसाम हादरसायाव मुवा-बेसादफोरनि बेसेना सानफ्रोमबो बांनो हमनायाव सरासनस्रा सुबुंफोरा गोबां जेंनायाव गोग्लैनाय खोनानो मोननाय जादों। दा बिदि थासारिनि थाखाय हादरसायाव मोनसे जोंफुनाय अर बादि मुवा-बेसादफोरनि बेसेना बांनो हमदों। कर’ना जिउसाया सरासनस्रा सुबुंफोरनि जानजिखौ सिफायनायनि उनाव मुवा-बेसादफोरनि बेसेना बांनायनि थाखाय गेजेर थाखोनि सुबुंफोरा दै गोथौयाव सानस्रिनो गोरोंब्लाबो गिसंनानै सानस्रिनो रोङै बादि थासारि जानाय नुनो मोननाय जादों। गासैबो हेंथा आरो सोमावसारदों मुवा-बेसादफोरनि बेसेन बांनायनि सायाव। बिदि सोमावसारनायखौ नुनानैबो नुयैबादि खालामदों जगाय बिफाना । देस्लायनिफ्राय लानानै गुबुन मुवा-बेसादफोरनि बेसेना बांनो हमनायखौ नुनो मोननाय जादों। बोथोरनि गोथां मैगं-थायगंनि बेसेना किल’फायाव जि रांनि खम-बारा जाखागोन ।नाथाय दालि, थावगुबै,सामब्राम गोजा बायदि मुवा-बेसादफोरनि जा मोनसे थि समनि दिहुनथाय आरो मोनबाय थानाय समावबो अख्रां नांहां बेसेन बांनाया जोबोर साननांगौ बाथ्रा! जगाय बिफाना गोसो जायोब्ला माखासे मुलिनि बेसेनफोरखौ नांगौ बादियै जमा खालामनानै दोननो हायो। बोसोरफ्रोमबो मोनसे थि समाव सामब्राम गोजा आरो आलुनि बेसेना बांनो हमो। जायगानि आलु ओंखारनाय लोगो-लोगो बेसेना खमायो। नाथाय जायगानि आबादारिफोरा बे बेसेनखौ मोननाय जाया। बे समाव मोनसे-मोननै नङा, गासैबो रोखोमनि मुलिफोरनि बेसेना बांनो हमदों। बे बेसेना हलसेल आरो खुसुरा फाननायनि बेलायाव एसेल’ खम-बारा जानायखौ नुनो मोननाय जायो।